CELEX: 62018TB0293
Language: lv
Date: 2020-01-30 00:00:00
Title: Lieta T-293/18: Vispārējās tiesas 2020. gada 30. janvāra rīkojums – Latvija/Komisija (Prasība atcelt aktu – Kopējā zivsaimniecības politika – Parīzes līgums par Špicbergenas arhipelāgu (Norvēģija) – Sniega krabju zvejas iespējas apgabalā ap Svalbāru (Norvēģija) – Regula (ES) 2017/127 – Zvejas atļauju saņēmuši Savienībā reģistrēti kuģi – Latvijas kuģa arests – LESD 265. pants – Aicinājums rīkoties – Komisijas nostājas formulēšana – Akts, kas nerada saistošas tiesiskās sekas – Nepieņemamība)

23.3.2020   
            
            
               LV
            
            
               Eiropas Savienības Oficiālais Vēstnesis
            
            
               C 95/31
            
         
      Vispārējās tiesas 2020. gada 30. janvāra rīkojums – Latvija/Komisija
      (Lieta T-293/18) (1)
      
      (Prasība atcelt aktu - Kopējā zivsaimniecības politika - Parīzes līgums par Špicbergenas arhipelāgu (Norvēģija) - Sniega krabju zvejas iespējas apgabalā ap Svalbāru (Norvēģija) - Regula (ES) 2017/127 - Zvejas atļauju saņēmuši Savienībā reģistrēti kuģi - Latvijas kuģa arests - LESD 265. pants - Aicinājums rīkoties - Komisijas nostājas formulēšana - Akts, kas nerada saistošas tiesiskās sekas - Nepieņemamība)
      (2020/C 95/40)
      Tiesvedības valoda – latviešu
      
         Lietas dalībnieki
      
      
         Prasītāja: Latvijas Republika (pārstāve: V. Soņeca)
      
         Atbildētāja: Eiropas Komisija (pārstāvji: A. Bouquet, E. Paasivirta, I. Naglis un A. Sauka)
      
         Priekšmets
      
      Prasība, kura ir pamatota ar LESD 263. pantu un kurā tiek lūgts, pirmkārt, atcelt Komisijas 2018. gada 12. marta vēstuli, kurā šī iestāde formulējusi savu nostāju par aicinājumu rīkoties, ko Latvijas Republika tai bija adresējusi ar 2017. gada 22. decembra vēstuli, pamatojoties uz LESD 265. pantu, un kurā tā pēc būtības aicināja Komisiju veikt darbības attiecībā uz Eiropas Savienības zvejas tiesību un interešu aizstāvību Svalbāras zvejas apgabalā (Norvēģija), un, otrkārt, uzlikt par pienākumu Komisijai formulēt nostāju šajā jautājumā, kas Latvijas Republikai neradītu nelabvēlīgas tiesiskās sekas.
      
         Rezolutīvā daļa
      
      
                  1)
               
               
                  Prasību noraidīt kā nepieņemamu.
               
            
                  2)
               
               
                  Par Spānijas Karalistes pieteikumu par iestāšanos lietā vairs nav jālemj.
               
            
                  3)
               
               
                  Latvijas Republika sedz savus tiesāšanās izdevumus, kā arī atlīdzina Eiropas Komisijas tiesāšanās izdevumus, izņemot ar pieteikumu par iestāšanos lietā saistītos tiesāšanās izdevumus.
               
            
                  4)
               
               
                  Spānijas Karaliste, Latvijas Republika un Komisija katra sedz savus tiesāšanās izdevumus saistībā ar pieteikumu par iestāšanos lietā.
               
            
         (1)  OV C 240, 9.7.2018.